|  |  |  |
| --- | --- | --- |
| Prvi.jpg | | 24. јун 2013. **6/13** |
|  |  | |

|  |
| --- |
| **јун 2013. године** |
| САОПШТЕЊЕ ЗА МЕДИЈЕ |

Број корисника социјалне заштите у 2012. већи за 7,5%

Укупан број корисника социјалне заштите у 2012. години износио је 376 802 и већи је за 7,5% у односу на 2011. годину. Евидентна су повећања и код малољетних и код пунољетних корисника социјалне заштите. Број малољетних корисника повећао се за око 6%, а број пунољетних корисника повећао се за 8,1% у односу на 2011. годину. Највећи број малољетних корисника је старости између 7 и 14 година, док највише пунољетних корисника има преко 65 година.

У 2012. години, у поређењу са 2011, пружен је мањи број облика и услуга социјалне заштите за око 3,4%, с тим што се број пружених облика и услуга за малољетне кориснике у односу на 2011. годину повећао за око 2,8%, а број пружених облика и услуга за пунољетне кориснике у истом периоду смањен је за око 5,7%.

У 2012. години евидентирано је шест установа социјалне заштите за дјецу и омладину и 14 установа за одрасла инвалидна и старија лица. У обје категорије дошло је до повећања броја корисника. Број корисника установа за дјецу и омладину износио је 583, и већи је за 7,1% у односу на 2011. годину, док је број корисника установа за одрасла инвалидна и старија лица износио 1 111, и већи је за 5,6% у односу на 2011. годину.

Повећан број оптужених и осуђених пунољетних лица у 2012.

У 2012. години, у поређењу са 2011, број оптужених пунољетних лица већи је за 6,6%, док је број осуђених лица већи за 5,5%.

У истом периоду, број ријешених извјештаја о почињеном кривичном дјелу за малољетна лица, у односу на прошлу годину, повећан је за 63,4%, број оптужених мањи је за 35,3%, а број изречених кривичних санкција остао је исти.

Код пунољетних учинилаца кривичних дјела, као и прошле године, најзаступљеније кривичне санкције биле су условна затворска казна 53,7%, новчана казна 21,9% и безусловна затворска казна 19,5%.

Код малољетника најчешће изрицане кривичне санкције биле су васпитне мјере (98,0%), од чега су у 58,0% случајева изречене мјере појачаног надзора.

**Просјечна нето плата у мају 796 КМ**

Највиша просјечна нето плата у подручју *Финансијске дјелатности и дјелатности осигурања* 1 286 КМ, најнижа у подручју *Дјелатности пружања смјештаја, припреме и послуживања хране; хотелијерство и угоститељство* 520 КМ

Просјечна мјесечна нето платазапослених у Републици Српској,исплаћена у мају 2013. године износи796 КМ, а просјечна мјесечна бруто плата 1 314 КМ.

Просјечна нето плата исплаћена у мају 2013. године у односу на април 2013. године мања је номинално за 0,2%, а реално за 0,1%. У односу на просјечну нето плату у 2012. години, просјечна нето плата у мају 2013. године мања је номинално за 2,6%, а реално за 2,8%. У мају 2013. године, у односу на исти мјесец прошле године, просјечна нето плата номинално је мања за 3,6%, a реално за 3,9%.

Највиша просјечна нето плата у мају 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 286 КМ, а најнижа у подручју *Дјелатности пружања смјештаја, припреме и послуживања хране; хотелијерство и угоститељство* 520 КМ.

У мају 2013. године, у односу на април 2013. године, највећи номинални раст нето плате забиљежен је у подручјима *Стручне, научне и техничке дјелатности 4,6%, Трговина на велико и на мало, поправка моторних возила и мотоцикала 2,6%,* те *Административне и помоћне услужне дјелатности такође* 2,6%*.* Највеће смањење плате, у номиналном износу, забиљежено је у подручјима *Пословање некретнинама* 13,5%, *Остале услужне дјелатности* 6,7%, *Умјетност, забава и рекреација* 4,6%, *Дјелатности пружања смјештаја, припреме и послуживања хране; хотелијерство и угоститељство* 3,0%и *Вађење руда и камена* 2,5%*.*

км

Графикон 1. Просјечнe нето платe запослених по мјесецима

**Мјесечна инфлација у мају 2013. године -0,1%.**

**Годишња инфлација (V 2013/V 2012) 0,3%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у мају 2013. године у односу на април 2013. године, у просјеку су ниже за 0,1%.

Забиљежен је раст код 2 од укупно 12 одјељака. Раст цијена у мају забиљежен је у одјељцима *Алкохолна пића и дуван* *и Храна и безалкохолна пића.*

Раст цијена од 0,2% који је забиљежен у одјељку *Алкохолна пића и дуван* настао је због због виших цијена пива за 1,3% и жестоких пића 0,7%.

Одјељак *Храна и безалкохолна пића* биљежираст цијена 0,1%. Група *Храна* биљежираст 0,1% и то повећање цијена је забиљежено код воћа 3,0%, поврћа 2,5%, замрзнутог лиснатог тијеста 1,2%, кукурузног брашна 1,0%, јогурта 0,9%, маслиновог уља 0,8%, конзервисане и прерађене рибе 0,5%, свјежег млијека 0,4%, концентроване супе у кесицама 0,4%, као и сладоледа 0,4%. На групу Храна утицало је и повећање цијена кондиторских производа 0,3%, додатка јелима (Вегета, зачин Ц...) 0,3%, свјеже и замрзнуте рибе 0,2%, кухињске соли 0,1%. У групи *Безалкохолних пића* цијене су у просјеку ниже за 0,3% усљед нижих цијена минералне воде и газираних безалкохолних пића за 1,2% и воћних сирупа за 0,7%.

У одјељцима *Одјећа и обућа, Становање, Комуникације, Рекреација и култура, Образовање и Ресторани и хотели* цијене су у просјеку остале исте.

У одјељку *Здравство* пад цијена од 0,1% настао је усљед нижих цијена појединих лијекова.

У одјељку *Намјештај и покућство* пад цијена од 0,2% настао је усљед нижих цијена производа за чишћење и одржавање куће за 1,0%.

У одјељку Остала добра и услуге забиљежен је пад цијена 0,3% усљед нижих цијена производа за личну његу (дезодоранси, лакови за косу, фарбе за косу, тоалетни папир, хигијенски улошци, пелене, тоалетни сапун, шампон, пасте за зубе, креме) за 1,2%.

И у одјељку *Превоз* забиљежен је пад цијена0,7% због појефтињења свих врста горива што је утицало на укупан пад цијена у подгрупи *Горива и мазива* за1,2%.

Цијене производа и услуга, којe се користе за личну потрошњу у Републици Српској, у мају 2013. године у односу на исти мјесец 2012. године, више су у просјеку за 0,3%.

Посматрано по одјељцима намјене потрошње, у мају 2013. године у односу на мај 2012. године, највиши раст забиљежен је код одјељка *Алкохолна пића и дуван* 5,9%.

**Цијене произвођача индустријских производа на домаћем тржишту (V 2013/IV 2013) у просјеку више 0,1%**

Цијенe произвођачa индустријских производа на домаћем тржишту у мају 2013. године у односу на април 2013. године у просјеку су више за 0,1%, у односу на мај 2012. године више су за 0,9%, док су у односу на децембар 2012. године у просјеку ниже за 0,2%.

Посматрано по намјени потрошње, у мају 2013. године, у односу на април 2013. године, цијене нетрајних производа за широку потрошњу у просјеку су више за 0,1%, док су цијене енергије, цијене интермедијарних производа, цијене капиталних прозвода као и цијене трајних производа за широку потрошњу у просјеку остале на истом нивоу.

Цијене интермедијарних производа, посматрано по намјени потрошње, у мају 2013. године у односу на мај 2012. године, у просјеку су више за 2,2%, цијене нетрајних производа за широку потрошњу за 0,4%, цијене енергије за 0,3%, док су цијене капиталних прозвода у просјеку ниже за 0,5%, и цијене трајних производа за широку потрошњу за 0,3%.

Посматрано по подручјима индустријске производње (PRODCOM), цијене подручја (Б) вађење руда и камена у мају 2013. године у односу на април 2013. године у просјеку су ниже за 0,2%, док су цијене подручја (Ц) прерађивачка индустрија као и цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У мају 2013. године, у односу на мај 2012. године, цијене подручја *Вађење руда и камена* више су за 1,8%, цијене подручjа *Прерађивачка индустрија* за 1,2%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Индекс запослених у индустрији (V 2013/IV 2013) већи 0,5%**

Десезонирана индустријска производња (V 2013/IV 2013) мања 4,6%

Календарски пилагођена индустријска производња (V 2013/V 2012) већа 3,5%

**Број запослених у индустрији** у мају 2013. године у односу на април 2013. године већи је за 0,5%.

Укупан број запослених у индустрији у периоду јануар - мај 2013. године у поређењу са истим периодом прошле године мањи је за 0,4%, при чему је у подручју *Производња и снабдијевање електричном енергијом* остварен раст од 3,2%, у подручју *Вађење руда и камена* раст од 0,4%, док је у подручју *Прерађивачка индустрија* забиљежен пад броја запослених од 0,9%.

**Десезонирана индустријска производња** у мају 2013. године у поређењу са априлом 2013. године, у *Производњи и снабдијевању електричном енергијом, гасом, паром и климатизацији* биљежи пад од 5,4%, у *Прерађивачкој индустрији* пад од 12,0%, док је у подручју *Вађења руда и камена* забиљежен раст од 2,9%.

Посматрано према главним индустријским групама по основу економске намјене производа, десезонирана производња интермедијарних производа мања је за 5,4%, енергије за 10,4% и нетрајних производа за широку потрошњу за 16,9%, док је производња капиталних производа већа за 14,0% и трајних производа за широку потрошњу за 12,0%.

**Календарски прилагођена индустријска производња** у мају 2013. године у поређењу са мајом 2012. године, у *Производњи и снабдијевању електричном енергијом, гасом, паром и климатизацији* биљежи раст од 11,1% и у подручју *Вађења руда и камена* раст од 0,6%, док је у *Прерађивачкој индустрији* забиљежен пад од 1,6%.

Календарски прилагођена производња трајних производа за широку потрошњу, у мају 2013. године у односу на мај 2012. године, већа је за 18,3%, нетрајних производа за широку потрошњу за 16,0% и енергије за 4,5%, док је производња интермедијарних производа мања за 1,9% и капиталних производа за 20,0%.

Графикон 2. Индекси индустријске производње, јануар 2009. – мај 2013. (∅2010=100)

**Покривеност увоза извозом (у периоду I-V 2013) 57,1%**

Извоз (I-V 2013/I-V 2012) повећан 5,6%

У мају 2013. године, остварен је извоз у вриједности 221 милиона КМ и увоз у вриједности од 381 милиона КМ.

У оквиру укупно остварене робне размјене Републике Српске са иностранством у мају ове године, проценат покривености увоза извозом износио је 58,1%.

У периоду јануар - мај 2013. године остварен је извоз у вриједности од милијарду и 20 милиона КМ, што је за 5,6% више у односу на исти период претходне године. Увоз је, у истом периоду, износио милијарду и 786 милиона КМ, што је за 1,3% више у односу на исти период претходне године.

Проценат покривености увоза извозом за првих пет мјесеца текуће године износио је 57,1%, док је спољнотрговински робни дефицит износио 766 милиона КМ.

У погледу географске дистрибуције робне размјене Републикe Српскe са иностранством, у периоду   
јануар - мај 2013. године, највише се извозило у Италију и то у вриједности од 154 милиона КМ, односно 15,1%, те у Србију 147 милиона КМ, односно 14,4% од укупног оствареног извоза.

У истом периоду, највише се увозило из Русије и то у вриједности од 495 милиона КМ, односно 27,7% и из Србије, у вриједности од 283 милиона КМ, односно 15,8% од укупно оствареног увоза.

Посматрано по групама производа, у периоду јануар - мај 2013. године, највеће учешће у извозу остварује електрична енергија са укупном вриједношћу од 93 милиона КМ, што износи 9,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 486 милиона КМ, што износи 27,2% од укупног увоза.

хиљ. КМ

2013

2012

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика социјалне заштите**  Сузана Адамовић  [suzana.adamovic@rzs.rs.ba](mailto:suzana.adamovic@rzs.rs.ba)  **Статистика криминалитета**  Вања Вилипић  [vanja.vilipic@rzs.rs.ba](mailto:vanja.vilipic@rzs.rs.ba)  **Статистика рада**  Владимир Копривица  vladimir.koprivica@rzs.rs.ba |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |